CELEX: 31992R0606
Language: el
Date: 1992-03-10
Title: Κανονισμός ( ΕΟΚ ) αριθ. 606/92 της Επιτροπής της 10ης Μαρτίου 1992 για την τροποποίηση του Κανονισμού ( ΕΟΚ ) αριθ. 1570/77 σχετικά με τις αυξήσεις και τις μειώσεις που θα εφαρμοστούν κατά την παρέμβαση στον τομέα των σιτηρών

Avis juridique important

|

31992R0606

Κανονισμός ( ΕΟΚ ) αριθ. 606/92 της Επιτροπής της 10ης Μαρτίου 1992 για την τροποποίηση του Κανονισμού ( ΕΟΚ ) αριθ. 1570/77 σχετικά με τις αυξήσεις και τις μειώσεις που θα εφαρμοστούν κατά την παρέμβαση στον τομέα των σιτηρών  

Επίσημη Εφημερίδα αριθ. L 065 της 11/03/1992 σ. 0025 - 0025

ΚΑΝΟΝΙΣΜΟΣ (ΕΟΚ) αριθ. 606/92 ΤΗΣ ΕΠΙΤΡΟΠΗΣ  της 10ης Μαρτίου 1992  για την τροποποίηση του κανονισμού (ΕΟΚ) αριθ. 1570/77 σχετικά με τις αυξήσεις και τις μειώσεις που θα εφαρμοστούν κατά την παρέμβαση στον τομέα των σιτηρώνΗ ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 6,  Εκτιμώντας:  ότι η τιμή παρεμβάσεως καθορίστηκε για ένα σιτηρό καθορισμένου ποιοτικού τύπου- ότι ο κανονισμός (ΕΟΚ) αριθ. 2727/75 προβλέπει, στο άρθρο 7 παράγραφος 5, ότι στην περίπτωση κατά την οποία η ποιότητα του σιτηρού που αγοράζεται από έναν οργανισμό  παρεμβάσεως διαφέρει από εκείνη του ποιοτικού τύπου, η τιμή παρεμβάσεως προσαρμόζεται με την εφαρμογή αυξήσεων ή μειώσεων-  ότι ο κανονισμός (ΕΟΚ) αριθ. 1570/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2258/87 (4), προβλέπει την εφαρμογή ειδικών μειώσεων για ορισμένες ποικιλίες σκληρού σίτου που είναι λιγότερο προσαρμοσμένες για να  χρησιμοποιηθούν για την παρασκευή σιμιγδαλιών και για την παρασκευή ζυμαρικών- ότι οι ποικιλίες αυτές έχουν αποσυρθεί από τον κοινό κατάλογο των ποικιλιών σκληρού σίτου εδώ και πολλά χρόνια- ότι, συνεπώς, η παραγωγή των ποικιλιών αυτών έχει σχεδόν  εκλείψει σε όλες τις περιοχές της Κοινότητας-  ότι η εφαρμογή των μειώσεων που προβλέπονται για τις ποικιλίες αυτές απαιτεί δαπανηρούς ελέγχους από τους οργανισμούς παρεμβάσεως, και δεδομένου ότι οι έλεγχοι αυτοί δεν δικαιολογούνται πλέον, πρέπει να καταργηθεί το εν λόγω μέτρο-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 6 του άρθρου 4 του κανονισμού (ΕΟΚ) αριθ. 1570/77 διαγράφεται.  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Μαρτίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 353 της 17. 12. 1990, σ. 23. (3) ΕΕ αριθ. L 174 της 14. 7. 1977, σ. 18. (4) ΕΕ αριθ. L 208 της 30. 7. 1987, σ. 10.